এয়ার ইন্ডিয়ার ফ্লাইটে ভাঙল সেতার! VIDEO-তে ক্ষোভ প্রকাশ অনুষ্কা শঙ্করের

কলকাতা: ১৫ বছরে যা হয়নি সেটাই হল ভাঙল অনুষ্কা শঙ্করের (Anoushka Shankar) সেতার। প্রিয় সেতার ভেঙে (Anoushka Shanka Damaging Sitar) যেতেই ক্ষুব্ধ সেতারবাদক। অনুষ্কা ‘এয়ার ইন্ডিয়া’র বিমানে বাড়ি ফিরছিলেন। সেই বিমানেই অনুষ্কার সেতার ভেঙে ছত্রখান। সোশ্যাল মিডিয়া পোস্টে এয়ার ইন্ডিয়ার ওপর ক্ষোভপ্রকাশ বিশিষ্ট পণ্ডিত রবি শঙ্করের কন্যা অনুষ্কা শঙ্করের। তিনি লেখেন, বিমানে যাত্রার সময় তাঁর সেতার ভেঙে যায়। সেই সঙ্গে একটি ভিডিও সোশ্যাল মিডিয়ায় শেয়ার করেন।

অনুষ্কা সোশ্যাল মিডিয়ায় একটি ভিডিয়ো ভাগ করে নিয়েছেন। সেখানেই দেখা যাচ্ছে, তাঁর সেতারের একটি অংশ ফেটে প্রায় দুই টুকরো হয়ে গিয়েছে। অনুষ্কা বলেন, “অনেক দিন পর এয়ার ইন্ডিয়ার বিমানে যাত্রা করছিলাম। প্রায় ১৫-১৭ বছর ধরে আমি সেতার নিয়ে যাই। প্রথমবার আবার সেতার ভাঙল।”যদিও অনুষ্কার দাবি, তাঁর সেতার দেখভালের জন্য ‘হ্যান্ডলিং চার্জ’ হিসাবে ওই বিমান সংস্থাকে আলাদা অর্থ দিয়েছিলেন তিনি। তাতেও কোনও লাভ হয়নি। শুধু যে সেতার ভেঙে গিয়েছে তা-ই নয়, যে বাক্সে যন্ত্রটি ছিল সেটিও ভেঙে গিয়েছে। প্রথমবার আমি ‘এয়ার ইন্ডিয়া’তে গেলাম আর প্রথম অভিজ্ঞতাই এমন হবে ভাবতে পারিনি।

আরও পড়ুন: উদয়শঙ্করের ১২৫ তম জন্মবার্ষিকীতে শান্তিনিকেতনে নৃত্য উৎসব

তিনি আরও বলেন, এয়ার ইন্ডিয়া আমার সেতারের সঙ্গে যা করেছে তা খুবই বিরক্ত। প্রচণ্ড কষ্ট হচ্ছে , সেতারটা পুরো নষ্ট হয়ে গেছে। মনে হচ্ছে কোনও ভারতীয় বাদ্যযন্ত্র তাদের কাছে নিরাপদ থাকতে পারে না। কারণ আমি অন্যান্য বিমান সংস্থাগুলির সঙ্গে হাজার হাজার ফ্লাইটে চড়েছি। একটিও ফ্লাইট বিকল হয়নি।”অনুষ্কা সাফ জানান, এই সংস্থার বিমানে ভারতীয় কোনও বাদ্যযন্ত্র নিয়ে যাওয়া একেবারেই সুরক্ষিত নয়। তিনি প্রশ্ন তুলেছেন, নিজের বাদ্যযন্ত্র সযত্নে নিয়ে যাওয়ার জন্য যে উপরি টাকা দিতে হয়, সেটা দেওয়ার পরেও কেন এমন অবস্থা হল? বিমানে যাতায়াত শুরুর পরে এমন ঘটনা গত ১৫ বছরে কখনও তাঁর সঙ্গে ঘটেনি, জানান অনুষ্কা।

অন্য খবর দেখুন

The post এয়ার ইন্ডিয়ার ফ্লাইটে ভাঙল সেতার! VIDEO-তে ক্ষোভ প্রকাশ অনুষ্কা শঙ্করের first appeared on KolkataTV.